Ο **Βίκτορ Κλαβέρ Αρόκας** (Βαλένθια, 30 Αυγούστου 1988) είναι Ισπανός επαγγελματίας καλαθοσφαιριστής. Με ύψος 2,07 μέτρα αγωνίζεται ως πάουερ φόργουορντ στης Βαλένθια.

Επαγγελματική σταδιοδρομία
--------------------------

### Βαλένθια (2006–2012)

Ο Κλαβέρ ξεκίνησε την σταδιοδρομία του με τις ομάδες νέων του σχολείου του, Σαγράδο Κοραθόν ΗΗ. Μαρίστας δε Βαλένθια, στην Ισπανία. Έκανε την επαγγελματική πρώτη εμφάνισή του με τη Βαλένθια την περίοδο 2006–07. Έπαιξε στη διοργάνωση δεύτερου επιπέδου της Ευρώπης, το EuroCup, για πρώτη φορά κατά τη διάρκεια της χρονιάς 2007–08, και κέρδισε την περίοδο 2009–10.

Έπαιξε επίσης στην κορυφαία ευρωπαϊκή κατηγορία, την Ευρωλίγκα, τη χρονιά 2010–11, και είχε μέσο όρο 10,9 πόντους και 4,9 ριμπάουντ, σε 14 αγώνες.

### Πόρτλαντ Μπλέιζερς (2012–2015)

Ο Κλαβέρ επιλέχθηκε στην 22η θέση του ντραφτ από τους Πόρτλαντ Μπλέιζερς στο ντραφτ του 2009 στο NBA. Στις 12 Ιουλίου 2012, ο Κλαβέρ υπέγραψε τριετές συμβόλαιο με τους Μπλέιζερς. Διορίστηκε στους Άινταχο Στάμπιντ του NBA D-League στις 7 Δεκεμβρίου 2012 και ανακλήθηκε στις 9 Δεκεμβρίου 2012. Την επόμενη μέρα, έκανε το πρώτο του ξεκίνημα ως βασικός στο ΝΒΑ, πετυχαίνοντας 4 πόντους σε 25 λεπτά με 5 ριμπάουντ και 2 ασίστ. Ο Κλαβέρ επανατοποθετήθηκε στους Άινταχο Στάμπιντ στις 14 Δεκεμβρίου 2012 και ανακλήθηκε στις 16 Δεκεμβρίου 2012. Έπαιξε σε 80 παιχνίδια για τους Μπλέιζερς τα επόμενα τρία χρόνια.

Στις 19 Φεβρουαρίου 2015, ο Κλαβέρ ανταλλάχθηκε, μαζί με τους Ουίλ Μπάρτον, Τόμας Ρόμπινσον και με μία επιλογή του πρώτου γύρου του 2016 που προστατεύονταν από λαχεία, στους Ντένβερ Νάγκετς με αντάλλαγμα τους Άρον Άφαλο και Αλόνζο Γκι. Τρεις μέρες αργότερα, παραιτήθηκε από τους Νάγκετς πριν παίξει σε ένα παιχνίδι με αυτούς.

### Χίμκι (2015)

Την 1η Μαρτίου 2015, ο Κλαβέρ υπέγραψε με την ΜΚ Χίμκι της Ρωσίας για το υπόλοιπο της χρονιάς. Στις 17 Ιουλίου 2015, ο Κλαβέρ και η Χίμκι χώρισαν τους δρόμους τους.

### Απόπειρα επιστροφής στην Ισπανία

Τον Αύγουστο του 2015, είχε μία συμφωνία με την Μπασκόνια,  αλλά η Βαλένθια χρησιμοποιώντας το δικαίωμα της πρώτης άρνησης, ταίριαξε με την προσφορά και διατήρησε τα δικαιώματά του στην Ισπανία.  Η Μπασκόνια προφανώς δεν ήθελε να πληρώσει για εξαγορά στη Βαλένθια, αλλά ο Ισπανός φόργουορντ δεν ήθελε να παίξει στην παλιά του ομάδα. Σύμφωνα με δημοσιεύματα, δεν ήθελε να παίξει σε μία ομάδα που την επόμενη χρονιά επρόκειτο να αγωνιστεί στο δεύτερο επίπεδο, του EuroCup, κάτι που οδήγησε στην υπογραφή του Κλαβέρ με μία ομάδα εκτός των ισπανικών συνόρων.

### Λοκομοτίβ Κουμπάν (2015–2016)

Στις 2 Σεπτεμβρίου 2015, η ρωσική Λοκομοτίβ Κουμπάν ανακοίνωσε ένα μονοετές συμβόλαιο με τον Κλαβέρ για την περίοδο 2015–16.

### Μπαρτσελόνα (2016–2021)

Στις 20 Ιουλίου 2016, υπέγραψε τριετές συμβόλαιο με την Μπαρτσελόνα, αφού η νέα του ομάδα κατέληξε σε συμφωνία με τη Βαλένθια για την απόκτηση των δικαιωμάτων του.  Στις 2 Ιουλίου 2019, επέκτεινε το συμβόλαιό του με την ομάδα έως το 2022. Στις 12 Ιουλίου 2021, ο Κλαβέρ χώρισε επίσημα τους δρόμους του με τον σύλλογο μετά από πέντε χρόνια. Τη σεζόν 2020-21, αγωνίστηκε κατά μέσο όρο για 12:36, έχοντας 2,3 πόντους και 1,9 ριμπάουντ σε 1 αγώνες Ευρωλίγκα.

### Επιστροφή στη Βαλένθια (2021–σήμερα)

Στις 13 Ιουλίου 2021, υπέγραψε τριετές συμβόλαιο με τη Βαλένθια και αγωνίζεται ξανά για τη γενέτειρά του Βαλένθια.

Πορεία στην Εθνική Ομάδα
------------------------

Συμμετείχε στις μικρές εθνικές ομάδες της Ισπανίας που κέρδισαν χάλκινα μετάλλια στο Ευρωπαϊκό Πρωτάθλημα Καλαθοσφαίρισης Εφήβων της FIBA του 2006 και στο Ευρωπαϊκό Πρωτάθλημα Καλαθοσφαίρισης Νέων Ανδρών της FIBA του 2008. Έχει επίσης παίξει με την ανώτερη εθνική ομάδα της Ισπανίας, κατακτώντας μετάλλια σε διεθνείς διοργάνωσης όπως τα χρυσά μετάλλια στο Ευρωπαϊκό Πρωτάθλημα Καλαθοσφαίρισης του 2009, του 2011 και του 2015, και ένα χάλκινο μετάλλιο στο Ευρωπαϊκό Πρωτάθλημα Καλαθοσφαίρισης 2013.

Έπαιξε επίσης στο Παγκόσμιο Πρωτάθλημα Καλαθοσφαίρισης της FIBA του 2010, του 2014, στους Θερινούς Ολυμπιακούς Αγώνες του 2012, όπου η Ισπανία κέρδισε το ασημένιο μετάλλιο και στους Θερινούς Ολυμπιακούς Αγώνες του 2016, όπου η Ισπανία κέρδισε το χάλκινο μετάλλιο.

Στατιστικά
----------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2012–13 | Πόρτλαντ | **49** | **16** | **16.6** | .392 | .287 | .467 | **2.4** | **.9** | **.5** | **.2** | **3.8** |
| 2013–14 | Πόρτλαντ | 21 | 0 | 8.8 | .405 | .167 | **.909** | 1.9 | .6 | .1 | .1 | 2.2 |
| 2014–15 | Πόρτλαντ | 10 | 0 | 7.6 | **.450** | **.545** | .000 | 2.0 | .1 | .1 | .1 | 2.4 |
| Σταδιοδρομία | 80 | 16 | 13.4 | .398 | .293 | .585 | 2.2 | .7 | .4 | .2 | 3.2 |

#### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2014 | Πόρτλαντ | **2** | 0 | **3.5** | .000 | .000 | .000 | **0.5** | .0 | .0 | .0 | .0 |
| Σταδιοδρομία | 2 | 0 | 3.5 | .000 | .000 | .000 | 0.5 | .0 | .0 | .0 | .0 |

Βιβλιογραφικές αναφορές
-----------------------

1. ↑  «Trail Blazers Sign Spanish International Victor Claver». *iamatrailblazersfan.com*. 12 Ιουλίου 2012. Αρχειοθετήθηκε από το πρωτότυπο στις 15 Ιουλίου 2012. Ανακτήθηκε στις 15 Ιουλίου 2012.
2. 1 2  «2012–13 NBA Assignments». Αρχειοθετήθηκε από το πρωτότυπο στις 27 Μαρτίου 2014. Ανακτήθηκε στις 5 Σεπτεμβρίου 2016.
3. ↑  «Box Score, Portland vs. Toronto, Monday, December 10, 2012». nba.com. 10 Δεκεμβρίου 2012. Ανακτήθηκε στις 12 Δεκεμβρίου 2012.
4. ↑  «Nuggets Acquire Barton, Claver, Robinson and Protected First Round Pick From Portland». *NBA.com*. 19 February 2015.. Ανακτήθηκε στις 23 February 2015.
5. ↑  «Nuggets Waive Claver and Robinson». *NBA.com*. 22 February 2015.. Ανακτήθηκε στις 22 February 2015.
6. ↑  «BC Khimki signed with Victor Claver». *bckhimki.ru*. 1 March 2015.. Ανακτήθηκε στις 1 March 2015.
7. ↑  Khimki parted ways with Victor Claver
8. 1 2 3  «Claver in Loko, Randle back in Maccabi». eurohoops.net. 20 Αυγούστου 2015. Ανακτήθηκε στις 20 Ιουλίου 2016.
9. ↑  «El Laboral Kutxa Baskonia presenta oferta por Víctor Claver» (στα Ισπανικά). acb.com. 20 Αυγούστου 2015. Αρχειοθετήθηκε από το πρωτότυπο στις 3 Απριλίου 2019. Ανακτήθηκε στις 20 Ιουλίου 2016.
10. ↑  «Valencia Basket iguala la oferta del Laboral Kutxa Baskonia por Claver» (στα Ισπανικά). acb.com. 24 Αυγούστου 2015. Αρχειοθετήθηκε από το πρωτότυπο στις 3 Απριλίου 2019. Ανακτήθηκε στις 20 Ιουλίου 2016.
11. ↑  «Lokomotiv Kuban announces Victor Claver». *sportando.com*. 2 September 2015.. Ανακτήθηκε στις 2 September 2015.
12. ↑  «Victor Claver signs with FC Barcelona Lassa for three seasons». fcbarcelona.com. 20 Ιουλίου 2016. Ανακτήθηκε στις 20 Ιουλίου 2016.
13. ↑  «Barcelona announced Victor Claver». eurohoops.net. 20 Ιουλίου 2016. Ανακτήθηκε στις 20 Ιουλίου 2016.
14. ↑  «Μπαρτσελόνα: "Έδεσε" με νέο πολυετές συμβόλαιο τον Κλαβέρ! (photo)». *Eurohoops*. 2 Ιουλίου 2019. Ανακτήθηκε στις 8 Ιουνίου 2022.
15. ↑  «Ανακοίνωσε το «διαζύγιο» με τον Κλαβέρ η Μπαρτσελόνα». *SDNA*. 12 Ιουλίου 2021. Ανακτήθηκε στις 8 Ιουνίου 2022.
16. ↑  «Κλαβέρ: Επέστρεψε στη Βαλένθια μετά από 9 χρόνια! (photo)». *Eurohoops*. 13 Ιουλίου 2021. Ανακτήθηκε στις 8 Ιουνίου 2022.
17. ↑  Victor CLAVER (ESP) participated in 14 FIBA / FIBA Zones events.

Εξωτερικοί σύνδεσμοι
--------------------

* Ο Βίκτορ Κλαβέρ στο acb.com (στα Ισπανικά)